CELEX: 32000R2874
Language: el
Date: 2000-12-28 00:00:00
Title: Κανονισμός (ΕΚ) αριθ. 2874/2000 της Επιτροπής, της 28ης Δεκεμβρίου 2000, για την παροχή άδειας για μεταφορές μεταξύ των ποσοτικών ορίων κλωστοϋφαντουργικών προϊόντων και ειδών ένδυσης καταγωγής Λαϊκής Δημοκρατίας της Κίνας

Avis juridique important

|

32000R2874

Κανονισμός (ΕΚ) αριθ. 2874/2000 της Επιτροπής, της 28ης Δεκεμβρίου 2000, για την παροχή άδειας για μεταφορές μεταξύ των ποσοτικών ορίων κλωστοϋφαντουργικών προϊόντων και ειδών ένδυσης καταγωγής Λαϊκής Δημοκρατίας της Κίνας  

Επίσημη Εφημερίδα αριθ. L 333 της 29/12/2000 σ. 0052 - 0052

Κανονισμός (ΕΚ) αριθ. 2874/2000 της Επιτροπήςτης 28ης Δεκεμβρίου 2000για την παροχή άδειας για μεταφορές μεταξύ των ποσοτικών ορίων κλωστοϋφαντουργικών προϊόντων και ειδών ένδυσης καταγωγής Λαϊκής Δημοκρατίας της ΚίναςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, σχετικά με τους κοινούς κανόνες για τις εισαγωγές ορισμένων κλωστοϋφαντουργικών προϊόντων από τρίτες χώρες(1), όπως τροποποιήθηκε τελευταία από τον κανονισμό (ΕΚ) αριθ. 2474/2000(2), και ιδίως το άρθρο 7,Εκτιμώντας τα ακόλουθα:(1) Το άρθρο 5 της συμφωνίας μεταξύ της Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, που μονογραφήθηκε στις 9 Δεκεμβρίου 1988(3), όπως τροποποιήθηκε τελευταία και επεκτάθηκε από τη συμφωνία υπό μορφή ανταλλαγής επιστολών, που μονογραφήθηκε στις 15 Μαΐου 2000, και το άρθρο 8 της συμφωνίας μεταξύ της Κοινότητας και της Λαϊκής Δημοκρατίας της Κίνας που μονογραφήθηκε στις 19 Ιανουαρίου 1995 για το εμπόριο κλωστοϋφαντουργικών προϊόντων που δεν καλύπτονται από τη διμερή συμφωνία πολυϊνών (MFA)(4), όπως τροποποιήθηκε τελευταία από τη συμφωνία υπό μορφή ανταλλαγής επιστολών, που μονογραφήθηκε στις 15 Μαΐου 2000, προβλέπει ότι μπορούν να συμφωνηθούν μεταφορές μεταξύ των ετών ποσοστώσεων.(2) Η Λαϊκή Δημοκρατία της Κίνας υπέβαλε αίτηση στις 13 Νοεμβρίου 2000.(3) Οι μεταφορές που ζήτησε η Λαϊκή Δημοκρατία της Κίνας υπόκεινται στα όρια των διατάξεων ευελιξίας που αναφέρονται στο άρθρο 5 της συμφωνίας μεταξύ της Κοινότητας και της Λαϊκής Δημοκρατίας της Κίνας για το εμπόριο κλωστοϋφαντουργικών προϊόντων, που μονογραφήθηκε στις 9 Δεκεμβρίου 1988, όπως καθορίζονται στο παράρτημα VIII του κανονισμού (ΕΟΚ) αριθ. 3030/93.(4) Είναι σκόπιμο να γίνει δεκτή η αίτηση.(5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών, όπως προβλέπει το άρθρο 17 του κανονισμού (ΕΟΚ) αριθ. 3030/93,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Οι μεταφορές μεταξύ των ποσοτικών ορίων για τα κλωστοϋφαντουργικά προϊόντα καταγωγής Λαϊκής Δημοκρατίας της Κίνας επιτρέπονται για το έτος ποσόστωσης 2000, όπως καθορίζεται στο παράρτημα του παρόντος κανονισμού.Άρθρο 2Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.Ισχύει για το έτος ποσόστωσης 2000.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Βρυξέλλες, 28 Δεκεμβρίου 2000.Για την ΕπιτροπήPascal LamyΜέλος της Επιτροπής(1) ΕΕ L 275 της 8.11.1993, σ. 1.(2) ΕΕ L 286 της 11.11.2000, σ. 1.(3) ΕΕ L 367 της 31.12.1988, σ. 75.(4) ΕΕ L 104 της 6.5.1995, σ. 1.ΠΑΡΑΡΤΗΜΑ>ΘΕΣΗ ΠΙΝΑΚΑ>